OpenLLM-France/wikimedia huggingface dataset:
# Cúpula pentagonal

En geometria, la cúpula pentagonal es pot construir tallant una llesca d'un petit rombi-cosidodecàedre. És un dels noranta-dos sòlids de Johnson (J₅). Té simetria C$_{5v}$.
Els 92 sòlids de Johnson van ser descrits 1966 per Norman Johnson i els va numerar. No va demostrar que no n'existia més que 92, però va conjecturar que no n'hi havia d'altres. Victor Zalgaller el 1969 va demostrar que la llista de Johnson era completa. S'utilitzen els noms i l'ordre donats per Johnson, i se'ls nota J$_{xx}$ on xx és el nombre donat per Jonson.

## Fórmules

* L'àrea de la cúpula pentagonal de costat $L$ és
    $A={\frac {L^{2}}{4}}\cdot \left(20+5{\sqrt {3}}+{\sqrt {725+310{\sqrt {5}}}}\right)\approx L^{2}\cdot 16.57975$
* El volum de la cúpula pentagonal de costat $L$ és
    $V={\frac {L^{3}}{6}}\cdot (5+4{\sqrt {5}})\approx L^{3}\cdot 2.32405$
* L'altura de la cúpula pentagonal de costat $L$ és
    $h=L\cdot {\sqrt {\frac {5-{\sqrt {5}}}{10}}}\approx L\cdot 0.52573$
* El circumradi de la cúpula pentagonal de costat $L$ és
    $R=L\cdot \left({\frac {1}{2}}{\sqrt {11+4{\sqrt {5}}}}\right)\approx L\cdot 2.23295$

## Referències

* 1 2 3 Sapiña, R. «Àrea i volum de la cúpula pentagonal o sòlid de Johnson J₅» (en castellà). Problemas y ecuaciones. ISSN: 2659-9899 [Consulta: 16 juliol 2020].
* ↑ Stephen Wolfram, "Pentagonal cupola" from Wolfram Alpha. [Consulta: 11 abril 2020].
* Victor A. Zalgaller, "Convex Polyhedra with Regular Faces", 1969 : primera demostració d'aquesta conjectura.
* Eric W. Weisstein. Johnson Solid : cada sòlid amb el seu desenvolupament

## Vegeu també

* Políedre arquimedià
* Políedre de Catalan
* Políedre regular
* Sòlid platònic

## Enllaços externs

* Weistein, Eric W., pentagonal cupola Arxivat 2009-09-24 a Wayback Machine. cúpula pentagonal a MathWorld. (anglès)
* Weistein, Eric W., Johnson solid Sòlid s de Johnson a MathWorld. (anglès)
# Basket Zaragoza 2002

* Aquest article tracta sobre el club que va competir amb el nom comercial CAI Saragossa entre el 2002 i el 2016. No s'ha de confondre amb Club Baloncesto Zaragoza (el club que va competir amb el mateix nom entre el 1981 i el 1996).
El Basket Zaragoza 2002 és un club de bàsquet espanyol de la ciutat de Saragossa (Aragó) fundat el 2002. Per motius de patrocini s'anomena Casademont Zaragoza. La temporada 2016-2017 participa en la Lliga ACB. També té un equip femení que juga a primera divisió.

## Història

L'any 2002, un grup d'empresaris de Saragossa van decidir posar en marxa un projecte perquè la ciutat tornés a tenir un equip de bàsquet professional. Es va crear la SAE Basket Zaragoza 2002, que va comprar una plaça a la Lliga LEB. La Caja Inmaculada, la CAI, va assumir el patrocini principal i l'afició es va bolcar amb l'equip i es van fer 5.000 socis.
Després de 6 temporades a LEB, es va assolir l'ascens a la Lliga ACB de bàsquet. La temporada 2008-09, el CAI Saragossa va jugar a l'ACB i va acabar penúltim a la classificació, fet que el va portar a la lliga LEB una altra vegada. A la següent temporada (2009-2010) es va tornar a assolir l'ascens i des de llavors l'equip milita a la Lliga ACB.
L'equip femení guanyà la Copa de la Reina la temporada 2022-23, a la ciutat de Saragossa, en vèncer el Perfumerías Avenida (55-51) a la final.

## Pavelló

Disputa els seus partits al Pabellón Príncipe Felipe, que va ser inaugurat el 17 d'abril de 1990 i compta amb una capacitat per a 10.744 espectadors.

## Patrocinadors / Noms comercials

* 2002-2016 CAI Zaragoza
* 2016-2019 Tecnyconta Zaragoza
* 2019-actualitat Casademont Zaragoza

## Historial a la Lliga

| Temporada | Categoria | Posició | Balanç | Play-offs | Copa |
| Temporada 2002-03 | LEB OR | 14a | | - | - |
| Temporada 2003-04 | LEB OR | 4a | | - | - |
| Temporada 2004-05 | LEB OR | 6a | | - | - |
| Temporada 2005-06 | LEB OR | 4a | | - | - |
| Temporada 2006-07 | LEB OR | 3a | | - | - |
| Temporada 2007-08 | LEB OR | 1a | | Ascens | - |
| Temporada 2008-09 | ACB | 17a | 8-24 | - | - |
| Temporada 2009-10 | LEB OR | | | Ascens | - |
| Temporada 2010-11 | ACB | 10a | 16-18 | - | - |
| Temporada 2011-12 | ACB | 10a | 16-18 | - | - |
| Temporada 2012-13 | ACB | 5a | 21-13 | Semifinals | Quarts de final |
| Temporada 2012-13 | ACB | 8a | 18-16 | Semifinals | Quarts de final |

### Palmarès

* Una Copa Príncep d'Astúries (2004)

## Referències

* ↑ «Casademont serà el patrocinador del Basket Zaragoza». Diari de Girona.
* ↑ Web Basket Zaragoza. Historia
* ↑ ACB.com. Historial CAI Zaragoza
* ↑ Copa de la Reina: el Casademont Zaragoza toca el cielo, diari AS.
* ↑ Aforament del Pavelló Principe Felipe.

## Enllaços externs

* Lloc web oficial del Basket Zaragoza 2002.
# Giancarlo Antognoni

Giancarlo Antognoni, (Marsciano l'1 d'abril de 1954) és un exfutbolista italià, que va jugar com a migcampista.
# Marcq-en-Ostrevent

Marcq-en-Ostrevent és un municipi francès, situat a la regió dels Alts de França, al departament del Nord. L'any 2006 tenia 542 habitants. Limita al nord amb Émerchicourt, a l'est amb Marquette-en-Ostrevant, al sud-est amb Wasnes-au-Bac, al sud-oest amb Féchain, a l'oest amb Fressain i al nord-oest amb Monchecourt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 582 | 623 | 582 | 514 | 500 | 531 | 542 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2005- | Georges Dehon | |
# Armando Rojas Guardia

Armando Rojas Guardia (Caracas, Veneçuela, 8 de setembre de 1949 - 9 de juliol de 2020) va ser un reconegut poeta, assagista i crític literari veneçolà; la seva obra està relacionada amb el pensament místic llatinoamericà i amb aspectes vinculats a la comunitat LGBT a la qual pertany.

## Ressenya biogràfica

Fill del poeta caraqueny Pablo Rojas Guardia (1909-1978) i de Mercedes Álvarez Gómez (1919-1973), durant els primers set anys de vida va viure a Praga, Haití i Nicaragua com a conseqüència dels càrrecs diplomàtics del seu pare. En la seva joventut va viure a Bogotà, a Friburg (Suïssa) i a Solentiname (Nicaragua), amb Ernesto Cardenal. Posteriorment la seva vida va transcorre entre Caracas i Mèrida. Va estudiar amb profusió textos fonamentals de San Juan de la Cruz, Santa Teresa, Góngora, Eliot, Deleuze, Borges, Huxley, Rilke, Joyce, Nietzsche, Maquiavel, Kant, Pessoa, Faulkner, Kafka, Rimbaud, Milton, Blake, Sade, Jung, Bataille, Pavese, Dante, Camus, Lezama Lima, Octavio Paz, etc.
La seva vocació com a escriptor es va iniciar en la seva llar i va tenir un paper important la seva participació en el Taller Calicanto d'Antonia Palacios. Seguidament va participar activament en la formació del Grupo Tráfico (1981). Va exercir una àmplia labor cultural i docent vinculada amb la literatura, i és una de les veus fonamentals de la poesia veneçolana contemporània, així com un destacat assagista.
El 2015 va ser triat com a membre de l'Acadèmia Veneçolana de la Llengua Espanyola.

## Obres

* Del mismo amor ardiendo. (1979)
* Yo que supe de la vieja herida. (1985)
* Poemas de Quebrada de la Virgen. (1985)
* Hacia la noche viva. (1989)
* Antología poética. (1993)
* La nada vigilante. (1994)
* El esplendor y la espera. (2000)
* Patria y otros poemas. (2008)
* Mapa del desalojo. (2014)

## Referències

* ↑ Yagüe Jarque, Eloi. «Armando Rojas Guardia, un poeta en dominio de la palabra». Efecto Cocuyo, 17-01-2016. [Consulta: 19 gener 2016].
* ↑ «Falleció a los 70 años el maestro Armando Rojas Guardia» (en castellà-ve). EL NACIONAL. [Consulta: 10 juliol 2020].
* ↑ «El poeta Armando Rojas Guardia ingresará a la Academia Venezolana de la Lengua | Letralia, Tierra de Letras» (en castellà), 26-10-2016. [Consulta: 10 juliol 2020].
# Cèl·lula NK

Una cèl·lula citocida natural o cèl·lula NK (de l'anglès natural killer) és un tipus de limfòcit citotòxic que constitueix un component principal del sistema immunitari innat. Les cèl·lules NK tenen un paper important en el refús de tumors i cèl·lules infectades per virus. Les cèl·lules maten per mitjà de l'alliberament de petits grànuls citoplasmàtics de proteïnes anomenats perforines i granzims, que provoquen que la cèl·lula diana mori per apoptosi o necrosi.
Les cèl·lules NK són definides com a grans limfòcits granulars que no expressen receptors dels limfòcits T (TCR) ni marcadors Pan T CD3, o el receptor de limfòcits B d'immunoglobulines (Ig), però que solen expressar els marcadors de superfície CD16 (FcγRIII) i CD56 en els humans, i NK1,1/NK1,2 en certes soques de ratolins. Fins al 80% de les cèl·lules NK també expessen CD8.
Se les denominà natural killers ("matadores naturals", en anglès) degut a la concepció inicial que no requereixen ser activades per a matar cèl·lules que manquen de marcadors propis de l'MHC de classe I.
# Beatriu de Bretanya

Beatriu de Bretanya fou dama de Laval, Vitré i Hédé. Nascuda el 1295, morta el 9 de desembre de 1384, Va ser filla d'Artur II, duc de Bretanya i de Violant de Dreux, comtessa de Montfort.

## Família

Es va casar el 2 de març de 1315 amb Guiu X de Laval († 1347), senyor de Laval, i va concebre dos fills i una filla:
   * Guiu XI de Laval († 1348), senyor de Laval
   * Joan de Laval, després Guiu XII de Laval († 1414), senyor de Laval, de Vitré i de Gavre.
   * Caterina de Laval, dama de Villemomble, casada el 1361 a Olivier V de Clisson († 1407), comte de Porhoet
Fou enterrada a l'abadia de Clermont al costat del gran altar, on després va reposar al seu costat el seu fill Guiu XII.

## Notes i referències

* ↑ André Duchesne, Histoire de la Maison de Montmorency, pàg. 569.
# Giancarlo Astrua

Giancarlo Astrua (Graglia, Piemont, 11 d'agost de 1927 - Biella, 29 de juliol de 2010) va ser un ciclista italià que fou professional entre 1948 i 1958. En el seu palmarès destaquen tres victòries d'etapa al Giro d'Itàlia i una a la Volta a Espanya. Al Giro d'Itàlia fou tres vegades cinquè i una setè i en l'edició de 1952 va vestir el mallot rosa durant sis etapes. Al Tour de França fou tercer el 1953.
Després de retirar-se va viure molt de temps a Torí gestionant una botiga d'esports prop de l'Estadi Olímpic. Va morir el 29 de juliol de 2010 a l' hospital de Biella a causa de les seqüeles d'un accident de trànsit en què havia estat implicat un mes abans.

## Palmarès

* 1949
** 1r a la Copa Ciutat de Busto Arsizio
** 1r a Maggiora
* 1950
** Vencedor d'una etapa al Giro d'Itàlia
* 1951
** Vencedor d'una etapa al Giro d'Itàlia
* 1952
** 1r al Trofeu Baracchi (amb Nino Defilippis)
** Vencedor d'una etapa del Gran Premi del Mediterraneo i 1r del Gran Premi de la Muntanya
* 1953
** 1r al Giro de Romanya
* 1954
** 1r al Gran Premi de la Indústria Belmonte-Piceno
* 1955
** Vencedor d'una etapa al Giro d'Itàlia
* 1956
** Vencedor d'una etapa a la Volta a Espanya

### Resultats al Giro d'Itàlia

* 1948. Abandona (10a etapa)
* 1949. 5è de la classificació general
* 1950. 25è de la classificació general. Vencedor d'una etapa
* 1951. 5è de la classificació general. Vencedor d'una etapa
* 1952. 7è de la classificació general. Porta el mallot rosa durant 6 etapes
* 1953. Abandona
* 1954. 5è de la classificació general
* 1955. 16è de la classificació general. Vencedor d'una etapa
* 1956. Abandona
* 1957. 15è de la classificació general
* 1958. Abandona

### Resultats al Tour de França

* 1953. 3r de la classificació general
* 1955. 7è de la classificació general
* 1957. Abandona (11a etapa)

### Resultats a la Volta a Espanya

* 1956. 12è de la classificació general. Vencedor d'una etapa

## Referències

* 1 2 «Addio a Giancarlo Astrua - Gazzetta dello Sport». [Consulta: 8 novembre 2022].
* ↑ «ASTRUA Giancarlo». [Consulta: 8 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giancarlo ASTRUA» (en italià). [Consulta: 8 novembre 2022].

## Enllaços externs

* Palmarès de Giancarlo Astrua a siteducyclisme.net
* Palmarès de Giancarlo Astrua (neerlandès)
# Grandview (Missouri)

Grandview és una població dels Estats Units a l'estat de Missouri. Segons el cens del 2000 tenia 24.881 habitants.

## Demografia

Segons el cens del 2000, Grandview tenia 24.881 habitants, 9.709 habitatges, i 6.485 famílies. La densitat de població era de 652,2 habitants per km².
Dels 9.709 habitatges en un 33,3% hi vivien nens de menys de 18 anys, en un 46,3% hi vivien parelles casades, en un 15,9% dones solteres, i en un 33,2% no eren unitats familiars. En el 27,5% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,2% tenia menys de 18 anys, un 10% entre 18 i 24, un 31,1% entre 25 i 44, un 22% de 45 a 60 i un 9,7% 65 anys o més.
L'edat mediana era de 34 anys. Per cada 100 dones de 18 o més anys hi havia 89,7 homes.
La renda mediana per habitatge era de 40.003 $ i la renda mediana per família de 47.889 $. Els homes tenien una renda mediana de 32.481 $ mentre que les dones 26.834 $. La renda per capita de la població era de 19.079 $. Entorn del 5,1% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grandview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Grandview». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Martijn Budding

Martijn Budding (Veenendaal, 31 d'agost de 1995) és un ciclista neerlandès, professional des del 2017. En el seu palmarès destaca la Volta a Limburg del 2016.

## Palmarès

* 2015
** 1r a la Volta a la província de València i vencedor d'una etapa
* 2016
** 1r a la Volta a Limburg
** Vencedor d'una etapa de la Ronda de l'Oise
** Vencedor d'una etapa de l'Olympia's Tour
* 2019
** 1r a la Volta a Rodes i vencedor d'una etapa
** Vencedor d'una etapa al Tour de la Mirabelle
** Vencedor d'una etapa a la Kreiz Breizh Elites

## Enllaços externs

* Fita a siteducyclisme.net
* Fitxa a procyclingstats.com
# Armando Pellegrini

Armando Pellegrini (Bedulita, 3 de juny de 1933 - Ponteranica, 25 d'agost de 2023) fou un ciclista italià que fou professional entre el 1957 i 1969. En el seu palmarès destaquen dues victòries d'etapa al Giro d'Itàlia, el 1959 i 1962.

## Palmarès

* 1957
** 1r al Trofeu de l'U.V.I.
** 1r al Giro dels Alps Apuans
* 1958
** Vencedor d'una etapa al Gran Premio Ciclomotoristico
* 1959
** Vencedor d'una etapa al Giro de Sardenya
** Vencedor de 2 etapes a la París-Niça-Roma
** Vencedor d'una etapa al Giro d'Itàlia
* 1961
** Vencedor d'una etapa al Giro de Sardenya
* 1962
** Vencedor d'una etapa al Giro d'Itàlia

### Resultats al Giro d'Itàlia

* 1957. 38è de la classificació general
* 1958. Fora de control (8a etapa)
* 1959. 52è de la classificació general. Vencedor d'una etapa
* 1960. 70è de la classificació general
* 1961. 48è de la classificació general
* 1962. 31è de la classificació general. Vencedor d'una etapa
* 1963. 62è de la classificació general

### Resultats al Tour de França

* 1961. 56è de la classificació general

### Resultats a la Volta a Espanya

* 1958. 39è de la classificació general
* 1964. 42è de la classificació general

## Referències

* ↑ «PELLEGRINI Armando». [Consulta: 31 gener 2022].
* ↑ ONLUS®, Museo del Ciclismo Associazione Culturale. «Museo del Ciclismo - Armando Pellegrini» (en italià). [Consulta: 31 gener 2022].
* ↑ ONLUS®, Museo del Ciclismo Associazione Culturale. «Museo del Ciclismo - Storia di Armando Pellegrini» (en italià). [Consulta: 31 gener 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Daichi Kamada

Daichi Kamada (鎌田 大地, 5 d'agost de 1996) és un futbolista japonès.

## Selecció del Japó

Va debutar amb la selecció del Japó el 2019. Va disputar 4 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 4 | 1 |
| Total | 4 | 1 |

## Referències

* ↑ National Football Teams
# Del City

Del City és una ciutat dels Estats Units a l'estat d'Oklahoma. Segons el cens del 2000 tenia 22.128 habitants.

## Demografia

Segons el cens del 2000, Del City tenia 22.128 habitants, 9.045 habitatges, i 6.186 famílies. La densitat de població era de 1.133,1 habitants per km².
Dels 9.045 habitatges en un 31,7% hi vivien nens de menys de 18 anys, en un 46,6% hi vivien parelles casades, en un 16,9% dones solteres, i en un 31,6% no eren unitats familiars. En el 27,2% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,3% tenia menys de 18 anys, un 10,3% entre 18 i 24, un 27,5% entre 25 i 44, un 21,3% de 45 a 60 i un 14,6% 65 anys o més.
L'edat mediana era de 35 anys. Per cada 100 dones de 18 o més anys hi havia 86,3 homes.
La renda mediana per habitatge era de 32.218 $ i la renda mediana per família de 36.515 $. Els homes tenien una renda mediana de 28.806 $ mentre que les dones 21.997 $. La renda per capita de la població era de 15.717 $. Entorn del 10,5% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Del City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Del City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Bartomeu Seguí Prat

Bartomeu Seguí Prat (Inca, Mallorca, 1954) és un metge i polític mallorquí, senador en la VII Legislatura
Militant del Partit Popular, ha estat regidor i tinent d'alcalde de l'ajuntament d'Inca de 1991 a 1999. També havia estat director general de Consum del Govern Balear, càrrec del qual fou destituït en 1998.
El 2003, fou nomenat senador per Mallorca en substitució d'Eduardo Gamero Mir, escollit senador a les eleccions generals espanyoles de 2000. Durant aquest temps fou Viceportaveu de la Comissió d'Economia, comerç i turisme. Després de les eleccions municipals espanyoles de 2003, 2007 i 2011 fou revalidat com a regidor de personal de l'ajuntament d'Inca.

## Referències

* ↑ Decret 17/1998, de 6 de febrer, pel qual es disposa el cessament del Sr. Bartomeu Seguí Prat, com a director general de Consum
* ↑ Fitxa del Senat
* ↑ BIB, 10 de març de 2007
* ↑ Acta de l'ajuntament de juny de 2011
# Ghazali

Ghazali és un monestir cristià en ruïnes situat en ple desert de Bayuda o Baiuda, no gaire lluny de Mèroe, al Sudan. Fou construït al principi de l'era cristiana (segle v). Es mantingué en funcionament fins al segle xiii. Les restes conserven bona part de les parets però ja no hi ha sostres; no queda res del seu interior ni decoració. Està completament aïllat.
Al segle xix era una destinació molt popular entre els viatgers que visitaven la regió.

## Referències

* ↑ «Ghazali» (en anglès). [Consulta: 26 maig 2020].
* ↑ Obłuski, Artur «Ghazali Site Presentation Project 2012–2014 preliminary results.» (en anglès). Der Antike Sudan, 25, 2014, pàg. 197-205.
# Guillem II de Nevers

Guillem II de Nevers, nascut el 1083, mort el 20 d'agost 1148, comte de Nevers (1089-1148), d'Auxerre (1097/1100-1148) i de Tonnerre (després de 1099-1148), fill de Renald II de Nevers, comte de Nevers, i d'Agnès de Beaugency.
A la mort del seu pare el 1089 va heretar el comtat de Nevers. Era menor d'edat i va quedar sota tutela del seu avi Guillem I, que conservava Auxerre i Tonnerre però que va cedir el Tonnerre al seu propi fill també anomenat Guillem II (però en aquest cas Guillem II de Tonnerre). Mort l'avi en una data entre 1097 i 1100 va heretar l'Auxerre; després va morir Guillem II de Tonnerre sense fills (vivia el 1099, hauria mort vers 1100 o poc després) i va heretar el comtat reunint altre cop els tres comtats que havia governat Guillem I.
Després de la conquesta de Jerusalem, va decidir anar a Terra Santa com a croat. Va arribar a Constantinoble el 1101 amb 15.000 homes. Va intentar travessar Anatòlia, però el seu exèrcit va ser aixafat pels turcs, i va ser un dels rars supervivents a aconseguir arribar a Antioquia.
Es va casar amb Adelaida, amb la qual va tenir:
* Guillem III (1110 † 1161)
* Renald, comte de Tonnerre († Laodicea, vers 1148)
* Anna, casada amb Guillem VII d'Alvèrnia

## Notes i referències

* ↑ Genealogia de Guillem II de Nevers a Foundation for Medieval Genealogy
# Maria Jesús Izquierdo i Benito

Maria Jesús Izquierdo i Benito (Benamira, 1945) és una doctora en Economia i professora jubilada de Teoria Sociològica a la Universitat Autònoma de Barcelona (UAB). És creadora del Grup d'Estudis sobre Sentiments, Emocions i Societat (GESES), on investiga la divisió sexual del treball, el acudits com a manifestació emocional de la vida social i les relacions entre maltractament i cures en l'àmbit familiar.
El 1982 fou membre del consell editorial de Papers, revista de sociologia, una revista acadèmica impulsada pel departament de Sociologia de la UAB i editada per Edicions 62 i Península.
Ha dirigit estudis com La interdependència de les activitats domèstiques i el treball remunerat. Estudi comparatiu dones/homes (Parlament de Catalunya, 1993), i El sexisme a la Universitat. Estudi comparatiu del personal assalariat de les universitats públiques catalanes (Universitat Autònoma de Barcelona, 1999).

## Obra publicada

* Las, los, les (lis, lus). El sistema sexo/género y la mujer como sujeto de transformación social. Barcelona: LaSal, 1985. ISBN 84-85627-19-9.
* El malestar en la desigualdad. Madrid: Ediciones Cátedra, 1998. ISBN 84-376-1658-1.
* Cuando los amores matan. Cambio y conflicto en las relaciones de edad y de género. Madrid: Ediciones Libertarias, 2000. ISBN 978-84-7954-557-4.
* Sin vuelta de hoja. Sexismo, placer y trabajo. Barcelona: Bellaterra, 2001. ISBN 84-7290-157-2.
* Servidores sense fronteres, la migració femenina filipina. Barcelona: Fundació Jaume Bofill, 2006. ISBN 978-84-85557-68-4.

## Referències

* ↑ França, João. «El poder de los hombres es generado por el trabajo de las mujeres» (en castellà), 07-03-2016. [Consulta: 23 setembre 2021].
* ↑ «Nova etapa de Papers, revista de sociologia de Bellatera». Avui, 29-06-1982. [Consulta: 19 març 2024].
* ↑ Lub, Cynthia. «Nos entrenan en gustar, en dar pena, tenemos que entrenarnos en dar miedo» (en castellà), 11-02-2019. [Consulta: 23 setembre 2021].
* ↑ García, Ángeles «La negación de la división sexual, propuesta de una posible revolución feminista» (en castellà). El País [Madrid], 24-04-1983. ISSN: 1134-6582.
# Petr Pravec

Petr Pravec (Třinec, Txecoslovàquia, 17 de setembre de 1967) és un astrònom txec, un prolífic descobridor d'asteroides binaris utilitzant corba de llum fotomètric estudis. És líder en l'esforç d'un gran consorci d'estacions de BinAst anomenat a cercar la multiplicitat al NEA i centre principal dels cinturons de poblacions. Que ha trobat 289 asteroides-112 per si sol, i 177 amb altres astrònoms.

## Vegeu també

* (10633) Akimasa

## Referències

* ↑ Minor Planet Discoverers
# Dalladora de batolles

Una dalladora de batolles és un tipus de màquina impulsada l'aplicació d'una presa de força que es pot unir als tres punts de connexió trobats a la part posterior de la majoria de tractors. Aquest tipus de segadores són les més utilitzat per proporcionar un primer tall de l'herba més alta, on el contacte amb els residus solts és possible.